Foreningsorden for Skjern Løbeklub

**Startet 15. september 2007 og stiftet 22. september 2007**

**§ 1 - Navn og hjemsted**

Skjern Løbeklub er en selvstændig motionsforening under Skjern GF og hjemmehørende i Skjern.

**§ 2 - Foreningens formål**

Foreningens formål er at fremme fælles løbetræning, fælles deltagelse i motionsløb samt socialt samvær for medlemmer.

**§ 3 - Medlemmer**

Alle, der ønsker at være medlem af Skjern Løbeklub, kan optages som medlem. For at opnå status som fuldgyldigt medlem kræves endvidere, at Skjern Løbeklub har modtaget kontingentbetaling fra den pågældende i indeværende regnskabsår. Udmeldelse skal ske til afdelingens formand eller kasserer. Udmeldte medlemmer har intet krav på afdelingen eller dens midler.

**§ 4 - Kontingent**

Kontingent, hvis størrelse fastsættes af generalforsamlingen, betales således: Helårskontingent (1/1 til 31/12) - kr. 400,00 Indmeldelse i Skjern Løbeklub sidst på året giver altså ingen rabat. Evt. klubtøj skal anvendes under tilskudsløb.

**§ 5 - Generalforsamling**

Generalforsamling afholdes i overensstemmelse med § 5 i vedtægterne for Skjern Løbeklub. Bestyrelsen består af minimum 5 og maximalt 7 aktive medlemmer. Bestyrelsen konstituerer sig efter generalforsamlingen. Ordinær generalforsamling afholdes hvert år i januar eller februar måned.

*Dagsorden for den ordinære generalforsamling omfatter:*

*1. Valg af dirigent.*

*2. Formandens beretning.*

*3. Fremlæggelse og godkendelse af regnskab.*

*4. Fremlæggelse af budget og fastsættelse af kontingent.*

*5. Behandling af indkomne forslag.*

*6. Valg af bestyrelse:*

*a) Valg af formand, sekretær (ulige årstal).*

*b) Valg af næstformand, kasserer samt menige medlemmer (lige årstal).*

*7. Eventuelt.*

Medlemmerne indkaldes til generalforsamling via opslag i klubhuset og på Skjern Løbeklubs lukkede Facebook gruppe.

\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*

• Således vedtaget på stiftende generalforsamling den 22. september 2007.

• Navnet ændret fra "Hyggemotion" til "Skjern Løbeklub" på bestyrelsesmøde den 13. december 2007.

• Skjern Løbeklub blev på ordinær generalforsamling den 19.02.2008 nedlagt som selvstændig forening med vedtægter og oprettet som en forening med egen foreningsorden under Skjern Gymnastikforening.